ராபின் வில்லியம்ஸ்

இராபின் மெக்லரின் வில்லியம்ஸ் (Robin McLaurin Williams) (பிறப்பு: சூலை 21, 1951–ஆகஸ்டு 11, 2014) அமெரிக்கத் தொலைக்காட்சி மற்றும் திரைப்பட நடிகர் மற்றும் மேடைச் சிரிப்புரைஞராவார். சிகாகோவில் பிறந்த இவர் சான் பிரான்சிஸ்கோ மற்றும் லாஸ் ஏஞ்சலஸ் நகரங்களில் 1970 ஆம் ஆண்டு கலகட்டங்களில் மேடைச் சிரிப்புரைஞராக இருந்தார். மோர்க் அண்ட் மைன்டி எனும் சூழ்நிலைக்கேற்ற நகைச்சுவை செய்யும் ஒரு நிகழ்ச்சியில் மோர்க்  எனும் வேற்றுலக உயிரியாக நடித்ததன் மூலம் பிரபலமடைந்தார். அதன் பின்பு மேடைச் சிரிப்புரைஞராகவும், துரைப்படங்களிலும் நடித்தார். இவரின் முன்னேற்பாடின்றித் திடிரென்று செய்யும் திறனால் இவர் பரவலாக அறியப்படுகிறார்.

1980 இல் வெளிவந்த பாபேய் எனும் திரைப்படத்தில் முதன்முறையாக நடித்தார். வில்லியம் திரைப்படங்களில் முக்கியக் கதாப்பாத்திரங்களிலும், துணைக் கதாப்பாத்திரங்களிலும் நடித்துள்ளார். இவர் நடித்த திரைப்படங்கள் வியாபார ரீதியிலும், விமர்சன ரீதியிலும் நல்ல வரவேற்பைப் பெற்றது. குறிப்பாக குட்மார்னிங் வியட்நாம் (காலை வணக்கம் வியட்நாம் (1987) டெட் போயட்ஸ் சொசைட்டி(1989), வால்ட் டிஸ்னி நிறுவனத்தின் அலாவுதீன் திரைப்படம் (1992) 1997 இல் குட் வில் ஹன்டிங் ஆகிய திரைப்படங்களில் முக்கியக் கதாப்பத்திரங்களில் நடித்தார். மேலும் ஸ்டீவன் ஸ்பில்பேர்க் இயக்கத்தில் 1991 இல் வெளிவந்த ஹுக் , ஜோ ஜான்ஸ்டன் இயக்கிய ஜுமாஞ்சி (1995), மற்றும்  2006 இல் ஷான் லீவி இயக்கிய நைட் அட தெ மியூசியம் போன்ற அதிக வசூல் பெற்ற திரைப்படங்களில் நடித்துள்ளார்.

1997-ல் வெளிவந்த 'குட் வில் ஹண்டிங்' படத்தின் நடிப்புக்காக சிறந்த துணை நடிகருக்கான அகாதமி விருதை  வென்றார் . இரு முறை எம்மி விருதும், ஏழு முறை கோல்டன் குளோப் விருதும், நான்கும் முறை கிராமி விருது பெற்றுள்ளார். மேலும் சிறந்த நடிகருக்கான அகாதமி விருதுக்கு மூன்றுமுறை பரிந்துரைக்கப்பட்டுள்ளார் .அவர் நடித்த மிஸஸ் டவுட்ஃபயர்’ தமிழில்  அவ்வை சண்முகியாகவும், ‘பாட்ச் ஆடம்ஸ்’ படம் தமிழில் வசூல்ராஜா எம்.பி.பி.எஸ்,  ஹிந்தியில் முன்னாபாய் எம்.பி.பி.எஸ் என்றும் வெளிவந்தன .

ஆகஸ்டு 11, 2014 இல் தனது 63 ஆவது வயதில் கலிபோர்னியா , பாரடைசு கேயில் உள்ள தனது வீட்டில் தற்கொலைசெய்துகொண்டார்.

 இளமைக் காலம் மற்றும் கல்வி 
ராபின் மேக்லரின் வில்லியம்ஸ் இலினொய் மாநிலத்தில் உள்ள சிகாகோ நகரில் உள்ள புனித லுக்ஸ் மருத்துவமனையில் ஜூலை 21 ஆம் தேதி  1951 வருடம் பிறந்தார் .  இவரின் தந்தை ராபர்ட் ஃபிட்ஸ்ஜெரால்ட் வில்லியம்ஸ் , போர்ட் தானுந்து நிறுவனத்தில் நிருவாக அதிகாரியாக பணியாற்றினார்.  தாய் லாரி மெக்லரின் மிசிசிப்பியின் முன்னாள் வடிவழகி. வில்லியம்சுக்கு ராபர்ட் மற்றும் மெக்லரின் எனும் இரு சகோதரர்கள் உள்ளனர்.  இவர் இங்கிலாந்து, அயர்லாந்து, இசுக்கொட்லாந்து, வேல்ஸ்,ஜெர்மன் மற்றும் பிரான்சு ஆகிய வழி மரபைச் சார்ந்தவர் ஆவார்.

வில்லியம்ஸ் ஆரம்ப கல்வி  பொது கார்டன் ஆரம்பப்பள்ளியிலும் நடுநிலைக்கல்வி டீர் பாத் நடுநிலை பள்ளியிலும் பயின்றார்.

 வாழ்க்கை 
ஆரம்ப காலத்தில் ஜோனதான் வின்டர்சை ராபின் வில்லியம்ஸ் தனது இலட்சிய மனிதராக கருதினார்.
 மேடைச் சிரிப்புரை 
ராபின் வில்லியம்ஸ் 1970 இல் சான் பிரான்சிஸ்கோ விரிகுடா பகுதியில்  மேடைச் சிரிப்புரை செய்து தனது வாழ்க்கையைத் தொடங்கினார். அவரது முதல் நடிப்பு சான் பிரான்சிஸ்கோ, நகைச்சுவை கிளப், புனித நகர பூங்காவில் நடந்தது.

 விருதுகள் 

 அகாதமி விருது 
 ஆண்டு திரைப்படம் பிரிவு முடிவு  1987 குட் மார்னிங் வியட்நாம் சிறந்த நடிகர்   1989 டெட் போயட்ஸ் சொசைட்டி சிறந்த நடிகர்   1991 தெ ஃபிசர் கிங் சிறந்த நடிகர்   1997 குட் வில் ஹண்டிங் சிறந்த துணை நடிகர் வெற்றி 1998 Oscars Winners and Nominees Retrieved 19 December 2014

 ஊடகங்கள் 

 வெளியிணைப்புகள் 

இராபின் வில்லியம்சின் புகழ் பெற்ற  சுருக்குரைகள்

 மேற்கோள்கள் 

பகுப்பு:1951 பிறப்புகள்
பகுப்பு:2014 இறப்புகள்
பகுப்பு:அமெரிக்க நகைச்சுவையாளர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்